Kry 10% af. Geldig vanaf 2 Jun 2018 tot 31 Aug 2018.
Kagga Kamma Natuurreservaat is bekend vir sy skilderagtige natuurskoon en dramatiese rotsformasies wat so eie is aan die Cederberge. Hierdie gewyde grond het 'n fassinerende kulturele erfenis, en bied asemrowende landskappe, antieke rotsskilderye, ongelooflike inheemse plantegroei en dierelewe, asook 'n asembenewende sterrehemel waar die Melkweg se biljoene sterre, planete, satelliete en verskietende sterre jou sal verstom.
Die verblyf by Kagga Kamma is sowaar uniek. Bly in een van ons grot-suites wat met die sandsteenformasies saamsmelt, of bespreek een van die ruim grasdak-hutte wat herinner aan die tradisionele huisies waarin die …
Die verblyf by Kagga Kamma is sowaar uniek. Bly in een van ons grot-suites wat met die sandsteenformasies saamsmelt, of bespreek een van die ruim grasdak-hutte wat herinner aan die tradisionele huisies waarin die stamme in die area soveel jaar gelede geleef het. Vir 'n merkwaardige ervaring is die pragtige opelug-kamers, met middernagblou-lug en sterre as jou kombersie, die antwoord. Hierdie eenhede staan egter nie terug wat gemak of geriewe betref nie!
Die lodge se restaurante bedien ontbyt, middagete en aandete, maar die buitenste boma is dié plek om jou aandete te geniet op sterverligte aande.
Kagga Kamma is 'n paradys vir meer avontuurlustige reisigers en bied fantastiese bergfiets- en 4x4-roetes, rotsklim, voetslaan en rustige wandelings in die natuur. Leer meer oor die plant- en dierelewe wat hier voorkom, met heelwat groter wildspesies soos die springbok, sebra, eland en kleiner, minder bekende spesies wat tog nét so interessant is om te ontdek.
Staan verstom onder die sterreprag van die Suidelike Halfrond met een van ons sterkyktoere war deur ons kundige gids gelei word. Die helder, donker lug van die Cederberge maak dit die perfekte plek om die sterre, maan, satelliete en planete te bewonder en selfs van die verste hemelliggame soos die Whirlpool-sonnestelsel is te bespeur.
Op Kagga Kamma se bekende rotskunstoere word gaste op 'n tog deur die interessante kulturele geskiedenis van die area geneem deur kundige toergidse wat kennis dra van die antieke stamme wat eens op 'n tyd hier gewoon het. Gaste kan ook op 'n vierwiel-safari na die meer afgesonderde dele van die reservaat gaan of 'n rustige skemerkelkie-toer, met pragtige uitsigte oor die Ceres-Karoo- platorand, onderneem.
Gaste wat na Kagga Kamma Nature Reserve gekyk het, het ook belangstelling getoon in die volgende lekke plekke:
Vanaf R5 240 R4 716 per nag (vir 2 mense)
Langs Die R303, Ceres, 6835, Wes-Kaap